Document ID: 31989R0276

*****
ΚΑΝΟΝΙΣΜΟΣ (ΕΟΚ) αριθ. 276/89 ΤΗΣ ΕΠΙΤΡΟΠΗΣ
της 2ας Φεβρουαρίου 1989
για την όγδοη τροποποίηση του κανονισμού (ΕΟΚ) αριθ. 3800/81 για την κατάταξη των ποικιλιών της αμπέλου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 822/87 του Συμβουλίου της 16ης Μαρτίου 1987 για την κοινή οργάνωση της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 2964/88 (2), και ιδίως το άρθρο 13 παράγραφος 5,
Εκτιμώντας:
ότι η κατάταξη των ποικιλιών της αμπέλου που μπορούν να καλλιεργούνται στην Κοινότητα έχει γίνει με τον κανονισμό (ΕΟΚ) αριθ. 3800/81 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1467/87 (4)·
ότι, μετά από εξέταση της καλλιεργητικής συμπεριφοράς της ποικιλίας του υποκείμενου εμβολιασμού (Binova), συνάγεται το συμπέρασμα ότι είναι ικανοποιητική η καλλιεργητική συμπεριφορά σε ορισμένες διοικητκές ενότητες της Ομοσπονδιακής Δημοκρατίας της Γερμανίας· ότι μπορεί, επομένως, να συμπεριληφθεί η ποικιλία στο συνιστώμενο κατάλογο των ποικιλιών υποκειμένων εμβολιασμού στις εν λόγω διοικητικές ενότητες·
ότι θεωρείται ικανοποιητική η καλλιεργητική συμπεριφορά ορισμένων ποικιλιών αμπέλου οινοποιήσιμων σταφυλιών και επιτραπέζιων σταφυλιών, που εμφαίνονται επί τουλάχιστον πέντε έτη στην κατηγορία των προσωρινά επιτρεπόμενων ποικιλιών για ορισμένες γαλλικές και ιταλικές διοικητικές ενότητες· ότι πρέπει, επομένως, να καταταχθούν οι ποικιλίες αυτές οριστικά μεταξύ των συνιστώμενων ποικιλιών αμπέλου για τις ίδιες διοικητικές ενότητες σύμφωνα με τις διατάξεις του άρθρου 11 παράγραφος 4 του κανονισμού (ΕΟΚ) αριθ. 347/79 του Συμβουλίου (5), όπως τροποποιήθηκε τελευταία από τον κανονισμό (ΕΟΚ) αριθ. 3805/85 (6)·
ότι ενδείκνυται να συμπληρωθεί η κατάταξη των ποικιλιών αμπέλου οινοποιήσιμων σταφυλιών προσθέτοντας, μεταξύ των συνιστώμενων ή επιτρεπόμενων ποικιλιών για ορισμένες γαλλικές, ισπανικές, ιταλικές και ελληνικές διοικητικές ενότητες, ορισμένες ποικιλίες που έχουν καταχωρηθεί, τουλάχιστον επί πέντε έτη, στην κατάταξη για μια άμεση γειτονική διοικητική ενότητα και που πληρούν τον όρο που θέτει το άρθρο 11 παράγραφος 1 στοιχείο α) πρώτη περίπτωση του κανονισμού (ΕΟΚ) αριθ. 347/79·
ότι, με βάση την πείρα που έχει αποκτηθεί, φαίνεται ότι οι οίνοι που λαμβάνονται από ορισμένες ποικιλίες αμπέλου οινοποιήσιμων σταφυλιών, που επιτρέπονται για ορισμένες γαλλικές, ισπανικές, ιταλικές και ελληνικές διοικητικές ενότητες, μπορούν να θεωρηθούν ως οίνοι συνήθους καλής ποιότητας · ότι πρέπει, επομένως, η ποικιλία αυτή να καταταχθεί στις συνιστώμενες ποικιλίες για τις ίδιες διοικητικές ενότητες, σύμφωνα με τις διατάξεις του άρθρου 11 παράγραφος 2 στοιχείο α) πρώτη περίπτωση του κανονισμού (ΕΟΚ) αριθ. 347/79 του Συμβουλίου ·
ότι με την επιλογή του γένους στα πλαίσια του πληθυσμού της ποικιλίας Sauvignon B είναι δυνατό να διακριθεί χωρίς αμφιβολία η ποικιλία Sauvignon gris B και να χαρακτηριστεί σε αντίθεση με τα διάφορα γένη της ποικιλίας Sauvignon B, επειδή η αμπελογραφική ταυτότητα της ποικιλίας Sauvignon gris B είναι βέβαιη και επιτρέπει τη δημιουργία ομογενών πειραματικών αγροτεμαχίων· ότι πρέπει να συμπληρωθεί η κατάταξη των ποικιλιών αμπέλου, περιλαμβάνοντας την ποικιλία Sauvignon gris B για τις ίδιες διοικητικές ενότητες και στην ίδια κατηγορία που περιλαμβάνονται οι ποικιλίες Sauvingon B·
ότι η κτηθείσα πείρα απέδειξε ότι οι οίνοι που λαμβάνονται από ορισμένες ποικιλίες αμπέλου οινοποιήσιμων σταφυλιών, που περιλαμβάνονται από πενταετίας τουλάχιστον στην κατηγορία των επιτρεπομένων ποικιλιών ή που επιτρέπονται προσωρινά για ορισμένες διοικητικές ισπανικές ενότητες, είναι δυνατόν να θεωρηθούν ως συνήθους καλής ποιότητας· ότι, κατά συνέπεια, είναι σωστό να καταταχθούν οι ποικιλίες αυτές μεταξύ των συνιστώμενων ποικιλιών για τις ίδιες διοικητικές ενότητες σύμφωνα με τις διατάξεις του άρθρου 11 παράγραφος 2 στοιχείο α) δεύτερη περίπτωση του κανονισμού (ΕΟΚ) αριθ. 347/79·
ότι πρέπει να συμπληρωθεί η κατάταξη περιλαμβάνοντας ορισμένες ποικιλίες αμπέλου οινοποιήσιμων σταφυλιών των οποίων η καλλιεργητική συμπεριφορά έχει κριθεί ικανοποιητική μετά την εξέταση·
ότι, σύμφωνα με τις διατάξεις του άρθρου 11 παράγραφος 1 στοιχείο β) του κανονισμού (ΕΟΚ) αριθ. 347/79, η ποικιλία αυτή είναι δυνατόν να επιτραπεί προσωρινά για ορισμένες ισπανικές και ιταλικές διοικητικές ενότητες·
ότι πρέπει να καλυφθεί μια παράλειψη, προβλέποντας την κατάταξη μεταξύ των επιτρεπομένων ποικιλιών, μιας ποικιλίας οίνου που χρησιμοποιείται για την παρασκευή ενός v.q.p.r.d για μια ισπανική διοικητική ενότητα, σύμφωνα με το άρθρο 11 παράγραφος 1 στοιχείο β) του κανονισμού (ΕΟΚ) αριθ. 347/79·
ότι πρέπει να συμπληρωθεί η κατάξη, συμπεριλαμβάνοντας μια ποικιλία επιτραπέζιων σταφυλιών και μια ποικιλία σταφυλιών για συγκεκριμένη χρήση, για την Ισπανία, της οποίας η καλλιεργητική συμπεριφορά έχει κριθεί ικανοποιητική μετά από εξέταση, σύμφωνα με το άρθρο 11 παράγραφος 1 στοιχείο β) του κανονισμού (ΕΟΚ) αριθ. 347/79·
ότι ορισμένες ποικιλίες επιτραπέζιου οίνου δεν ανταποκρίνονται πλέον στους όρους που καθορίζονται στο άρθρο 7 στοιχείο α) του κανονισμού (ΕΟΚ) αριθ. 347/79 για τις συνιστώμενες ποικιλίες αμπέλου· ότι είναι, επομένως, σκόπιμο να καταταχθούν οι ποικιλίες αυτές μεταξύ των επιτρεπομένων ποικιλιών επιτραπέζιων σταφυλιών σύμφωνα με το άρθρο 11 παράγραφος 2 στοιχείο β) του κανονισμού (ΕΟΚ) αριθ. 347/79·
ότι η καλλιεργητική συμπεριφορά ορισμένων ποικιλιών αμπέλου με οινοποιήσιμα σταφύλια και επιτραπέζια σταφύλια θεωρείται ικανοποιητική μετά από εξέταση σύμφωνα με τον κανονισμό (ΕΟΚ) αριθ. 2314/72 της Επιτροπής (1), όπως τροποποιήθηκε από τον κανονισμό (ΕΟΚ) αριθ. 3296/80 (2), για ορισμένες ιταλικές και ελληνικές διοικητικές ενότητες· ότι πρέπει, για τις ίδιες αυτές διοικητικές ενότητες, να καταταχθούν οι ποικιλίες αμπέλου με οινοποιήσιμα σταφύλια και ποικιλίες με επιτραπέζια σταφύλια στην κατηγορία των επιτρεπομένων ποικιλιών σύμφωνα με το άρθρο 11 παράγραφος 1 στοιχείο β) του κανονισμού (ΕΟΚ) αριθ. 347/79·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οίνων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΟΚ) αριθ. 3800/81 τροποποιείται σύμφωνα με τις ενδείξεις που περιλαμβάνονται στο παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Σεπτεμβρίου 1988.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 2 Φεβρουαρίου 1989.

Labels: 3
5
6